Cuneiform Tablet Kt 94/k 1348 (AKT 6c 655)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šur-ni-iw-ri a-la-ḫi-im {d}UTU-ba-ni ù nu-ur-IŠTAR qí-bi₄-ma um-ma PUZUR₄-a-na-ma a-na {d}UTU-ba-ni qí-bi₄-ma a-ṣé-er ta-aḫ-sí-is-tí-kà 6 GÍN KÙ.BABBAR ša wa-ar-kà-tám tù-ṣa-ni ú-ra-dí-ú-ni-kum 13 ma-na AN.NA ku-nu-ki-kà ù ku-nu-uk PUZUR₄-a-šur ša té-zi-ba-ni IGI da-ak-ni-bi₄-im IGI en-na-sú-in IGI i-dí-a-šur DUMU ku-zi-la-nim e-<gap> <gap> bi-il₅-tí-kà a-na PUZUR₄-a-šur DUMU ì-lí-a as-ni-iq-šu-ma 13.66666 ma-na-šu 6.83333 ma-na.TA a-na-ku a šu-mì-kà áš-qú-ul ŠU.NÍGIN 19.5 ma-na AN.NA i-ší-qí-il₅ 10 ma-na-um áb-num ša ú-ša-qí-lu 0.33333 ma-na ra-bi₄-at i-na ir-ni-tim šu-uq-la-tim ša um-me-a-ni-a a-na pá-ṭù-ri-im i-zi-iz a-dí AN.NA ma-sí-ra-am ú-ša-áš-qí-li-ni a-ḫi a-ta 7 GÍN.TA KÙ.BABBAR a-na AN.NA-ki-a a-na ša ki-ma i-a-tí šu-qú-ul lu gi₅-mì-lu-um i-a-tí ki-ma ag-mì-lu-kà-ni-ma ḫa-ra-nam a-dí-na-ku-um